ব্রেকফাস্টে নিয়মিত ডিম-পাউরুটি খান! কী সমস্যা হতে পারে জানেন

ওয়েব ডেস্ক: সুস্বাস্থ্যর জন্য সকালের খাবার অত্যন্ত গুরুত্বপূর্ণ। যদিও, বেশীরভাগ মানুষই এই সময়ের খাওয়া নিয়ে বেশি অবহেলা করেন। অনেকে আবার খেলেও রুটিন হিসেবে ডিম পাউরুটিতেই আটকে থাকেন। তবে জানেন কী, নিত্যদিন এই ডিম পাউরুটি খাওয়ার অভ্যাস ডেকে আনতে পারে আপনার জীবনে। পাউরুটি ও ডিমভাজা খাওয়ার আগে জেনে নিন এই জিনিসগুলি!

ডিমে প্রোটিন, ফ্যাট, ভিটামিন বি, ভিটামিন ডি রয়েছে। কিন্তু পাউরুটির সঙ্গে কার্বোহাইড্রেটও পাওয়া যায়। প্রাতঃরাশে খাওয়া পাউরুটি ও ডিমভাজা থেকে ম্যাক্রোস, প্রোটিন, কার্বহাইড্রেট এবং ফ্যাট পাওয়া যায়। তবে যদি ওই ডিমভাজার ক্ষেত্রে ভুল তেল ব্যবহার করা হয়, তবে তা নিমেষেই ক্ষতির কারণ হয়ে দাঁড়াতে পারে। যদিও, ডিমে থাকে প্রোটিন। যা পেশিশক্তি বৃদ্ধিতে সাহায্য করে। চুল, নখ এবং ত্বকের স্বাস্থ্যের উন্নতির ক্ষেত্রেও ডিমের জুড়ি মেলা ভার। তাই সপ্তাহে সাতদিন সাতটা ডিম খাওয়াও সমস্যার নয়। তবে যদি কোলেস্টেরলের সমস্যা বা হার্টের সমস্যা থাকে, তাহলে বেশি ডিম না খাওয়াই ভালো।

আরও পড়ুন: ছটপুজো স্পেশাল! খাস্তা ঠেকুয়া বানাবেন কীভাবে? রইল রেসিপি

তবে পাউরুটি রোজ না খাওয়াই ভালো। রোজ খেলে পেটের সমস্যা দেখা দিতে পারে। রক্তচাপজনিত সমস্যাও হতে পারে। তবে, পাউরুটি ও ডিমভাজার সঙ্গে সেক্ষেত্রে কিছু শাকসবজিও জলখাবারে খেতে পারেন। তবে বেশি বেলা হয়ে গেলে এই খাবার না খাওয়াই ভালো।